Rūta Muktupāvela

Rūta Muktupāvela (dzimusi 1963. gadā Kauņā, Lietuvā) ir lietuviešu akadēmiķe, Latvijas Kultūras akadēmijas rektore, profesore, aktīva kultūras eksperte, mūziķe un Triju Zvaigžņu ordeņa kavaliere.

 Biogrāfija 

Beigusi Viļņas Pedagoģijas universitātes Vēstures fakultāti 1989. gadā un kopš 1993. gada dzīvo Latvijā. Latvijas Kultūras akadēmijā 1996. gadā iegūts maģistra grāds un 2005. gadā doktora grāds kultūras teorijā, aizstāvot promocijas darbu "Inkulturācijas figuratīvo formu salīdzinošā analīze“. No 1999. gada līdz 2003. gadam strādājusi Radio Brīvā Eiropa un no 2003. gada līdz 2009. gadam bijusi Lietuvas žurnāla Kultūros barai redkolēģijas locekle. Kopš 2007. gada darbojas Latvijas Kultūras akadēmijas Zinātniskās pētniecības centrā kā vadošā pētniece.

2014. gadā Latvijas Kultūras akadēmijas Satversmes sapulce Rūtu Muktupāvelu ievēlēja par akadēmijas rektori, kas par vienu no svarīgākajiem uzdevumiem ir definējusi nepieciešamību veicināt izcilību visās akadēmijas darbības jomās – akadēmiskajā, mākslinieciskās jaunrades un pētnieciskajā. Kopš 2014. gada Rūta Muktupāvela vada valsts pētījumu programmu “Habitus. Latvijas tradīciju ilgtspēja inovatīvā vidē”, kopš 2016. – Eiropas Savienības pētniecības un inovāciju programmas Horizon2020 projekta “Critical Heritages: performing and representing identities in Europe. CoHere” Latvijas sekciju. Rūta Muktupāvela ir Latvijas Zinātnes padomes humanitāro un sociālo zinātņu nozares eksperte, Latvijas Zinātnes padomes locekle, Latvijas Augstskolu profesoru asociācijas valdes locekle, Latvijas Nacionālās kultūras padomes priekšsēdētāja, Latvijas Mākslas augstskolu asociācijas vadītāja, starptautisku organizāciju un redkolēģiju locekle.

No 2017. gada līdz 2021. gadam Rūta Muktupāvela bija Latvijas pārstāve UNESCO Starpvaldību komitejā kultūras izpausmju daudzveidības aizsardzībai un veicināšanai, kā arī ir dalībniece daudzās starptautiskās organizācijās – Starptautiskajā Socioloģijas asociācijā, Eiropas Sociālantropologu asociācijā, Starptautiskajā Etnoloģijas un folkloras biedrība u.c.
Līdzās zinātniskajai darbībai (aktīva dalība konferencēs, redkolēģijās, zinātnisko publikāciju izstrāde, promocijas darbu vadīšana un recenzēšana) viņa darbojas radošos projektos: muzicējusi kopā ar “Iļģiem” (dziedājusi Leldes un Zemes vēzīša lomu “Iļģu” muzikālajā uzvedumā “Spēlēju, dancoju”), vairākus gadus piedalījusies projektā “Dabas koncertzāle”, kopā ar dzīvesbiedru profesoru Valdi Muktupāvelu uzstājusies gan Latvijā, gan ārzemēs – ASV, Norvēģijā, Somijā, Polijā, Zviedrijā u. c. Rūta Muktupāvela ir piedalījusies vairāku mūzikas albumu, tādu kā “Vairas dziesmas”, Imanta Kalniņa “Trešās dziesmas”, “Iļģu” “Kaza kāpa debesīs”, “Ne uz vienu dienu” u. c., sagatavošanā.

Dzīvesbiedrs – etnomuzikologs, LU profesors Valdis Muktupāvels.

 Publikācijas 
 Gads  Autori  Nosaukums 2018  Muktupāvela, Rūta, Kursīte, Janīna  The concept of "my father’s home" as an anchor for Latvian “solid identity” constructions in the era of “liquid modernity” 2017  Muktupāvela, Rūta, Laķe, Anda  The Song and Dance Celebration Tradition as a Brand of the “Singing Nations” of the Baltic Countries: Similarities and Differences 2016  Muktupāvela, Rūta, Treimane, Agnese  Restoration of the Linguistic Tradition of Ethnic Livs: Aspects of Motivation 2016  Muktupāvela, Rūta, Muktupāvels, Valdis  Latviai – dainingoji tauta: stereotipo šaltinių retrospekcija/ "Singing nation”: A retrospection of the sources of stereotypes  2015  Muktupāvela, Rūta  Vietas piederības apziņa: konstrukcija, interpretācija vai fakts? Svētupes piemērs 2015  Muktupāvela, Rūta, Muktupāvels, Valdis  Latvian singing traditions at home and in social gatherings 2015  Muktupāvela, Rūta, Muktupāvels, Valdis, Laķe, Anda  Tradition of Latvian Nationwide Song and Dance Celebration as Modern Identity Brand2015Muktupāvela, Rūta, Muktupāvels, Valdis.Raiņa panāksnieku dziesma “Krauklītis”:  protosižeta eksplikācija 2014  Muktupāvela, Rūta  Looking for Oedipus myth’s transcultural sources2014Muktupāvela, RūtaRefleksija par latviešu folkloristiku  2013  Muktupāvela, Rūta  Mythology of Ethnic Identity and Establishing of Modern Holy Places in Post-Soviet Latvia 2013  Muktupāvela, Rūta  Review of Toms Ķencis doctoral thesis “Disciplinary history of Latvian mythology” 2012  Muktupāvela, Rūta  Telpas un laika robežas Latvijas pierobežas Saldus novada lietuviešu ikdienas apziņā 2011  Muktupāvela, Rūta  Rational and Irrational Aspects of Choice Preferences in the Location of Modern Holy Places 2011  Muktupāvela, Rūta  Rotaļas mūža garumā 2010  Muktupāvela, Rūta  Pokaiņi – The "Latvian Stonehenge"

 Diskogrāfija 

 Gads  Nosaukums  Izdevējs 2016  Trejdeviņi koklētāji  Lauska CD 063 2012  Karsta bija Jāņu nakte. Valdis Muktupāvels un draugi  Mikrofona ieraksti MRCD490 2012  Dabas koncertzāle. Bombina bombina  Biedrība Dabas koncertzāle CD  2010  Dabas koncertzāle. Šūnakmens.Calcium carbonatum  Platforma Records PRCD 252 2009  Dabas koncertzāle. Graphis scripta  Platforma Records PRCD 246 DVD 2008  Vairas dziesmas  Lauska CD 21 2006  Imants Kalniņš. Trešās dziesmas  UPEAM CD 002 2003  Iļģi. Kaza kāpa debesīs  UPE CD 048 2002  Iļģi. Rainis Spēlēju, dancoju  UPE CD 038 2002  Valdis Muktupāvels. Kokles  UPE CD 043

 Atsauces 

Kategorija:Latvijas lietuvieši
Kategorija:1963. gadā dzimušie
Kategorija:Kauņā dzimušie
Kategorija:Latvijas Kultūras akadēmijas rektori
Kategorija:Latvijas Kultūras akadēmijas absolventi
Kategorija:Latviešu antropologi
Kategorija:Triju Zvaigžņu ordeņa virsnieki